Na temelju članka 49. stavak 4. Zakona o poljoprivrednom zemljištu („Narodne novine“ br. 20/18, 115/18 i 98/19) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18) Općinsko vijeće Općine Vladislavci na svojoj 20. sjednici održanoj 17. prosinca 2019. godine donosi

**PROGRAM**

**korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2020. godinu**

**I.**

Program korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2020. godinu je planski dokument kojim se raspoređuju namjenski prihodi od zakupa, prodaje, prodaje izravnom pogodbom, privremenog korištenja, davanja na korištenje izravnom pogodbom i koncesije državnog poljoprivrednog zemljišta na području Općine Vladislavci prema namjeni koja je propisana Zakonom o poljoprivrednom zemljištu.

Ovim Programom utvrđuje se raspored prihoda prema namjeni rashoda planiranom u Proračunu Općine Vladislavci za 2020. godinu i projekcijama za 2020. i 2021. godinu.

**II.**

Ukupni prihodi od raspolaganja poljoprivrednim zemljištem u vlasništvu države na području Općine Vladislavci iznose **770.696,26** **kuna**, i odnose se na:

* prihode od zakupa i privremenog korištenja iznos od 152.246,84 kuna,
* prihode od prodaje, prodaje izravnom pogodom iznos od 274.638,91 kuna
* prihod od koncesije iznos od 343.810,51 kuna

**III.**

 Ukupni prihod iz točke II. ovog programa raspoređuje se na slijedeće rashode:

|  |  |  |
| --- | --- | --- |
| **R.BR.** | **OPIS** | **IZNOS U KUNAMA** |
| I. | KATASTARSKO-GEODETSKA IZMJERA I TROŠKOVI PROVEDBE ZAKONA O POLJOPRIVREDNOM ZEMLJIŠTU |  |
|  | Troškovi katastarsko-geodetske izmjere zemljišta | 8.000,00 |
|  | Usluge kopiranja, grafičke i tiskarske usluge  | 1.500,00 |
|  | Uredski materijal  | 8.802,50 |
|  | Najamnine za opremu | 14.800,00 |
|  | Dio plaće za zaposlene | 74.000,00 |
|  | Objava oglasa  | 10.000,00 |
|  | Licence za programe | 53.000,00 |
|  | Nabava računala i računalne opreme | 10.000,00 |
|  | Troškovi povjerenstva za provedbu natječaja  | 10.000,00 |
|  | Izrada procjembenih i geodetskih elaborata | 20.000,00 |
|  | **UKUPNO I.** | **210.102,50** |
| **R.BR.** | **OPIS** | **IZNOS U KUNAMA** |
| II. | PROGRAMI SUFINANCIRANJA |  |
| 1. | Sufinanciranje izgradnje plastenika obiteljskim poljoprivrednim gospodarstvima | 150.000,00 |
|  | **UKUPNO II.** | **150.000,00** |
| III.  | PROGRAM UREĐENJA RURALNOG PROSTORA IZGRADNJOM I ODRŽAVANJEM RURALNE INFRASTRUKTURE I IZRADE PROGRAMA I PROJEKATA ZA PROVEDBU MJERA IZ PROGRAMA RURALNOG RAZVOJA  |  |
|  | Izgradnja, rekonstrukcija i održavanje otresnica, putne i kanalske mreže | 71.250,00 |
|  | Deratizacija | 30.000,00 |
|  | Izgradnja i opremanje dječjeg igrališta u Vladislavcima  | 10.000,00 |
|  | Izrada projektnih prijava za natječaje i javne pozive | 15.000,00 |
|  | Izrada projektne dokumentacije za rekonstrukciju i dogradnju zgrade društvenog doma (Hrvatski dom) u zgradu dječjeg vrtića i jaslica u Vladislavcima | 50.000,00 |
|  | Izrada projektne dokumentacije za pristupnu cestu do kuće oproštaja u Dopsinu | 23.093,75 |
|  | Izrada projektne dokumentacije za kuću oproštaja u Dopsinu | 73.750,00 |
|  | Izrada projektne dokumentacije za Vatrogasnu garažu u Vladislavcima | 20.000,00 |
|  | Izrada projektne dokumentacije za biciklističku stazu na području Općine Vladislavci | 100.000,00 |
|  | Izrada Izvješća o stanju u prostoru | 17.500,00 |
|  | **UKUPNO III.** | **410.593,75** |
|  | **770.696,25** |

**IV.**

Ovaj program stupa na snagu osmog dana od dana objave u „Službenom glasniku“ Općine Vladislavci, a primjenjuje se od 1. siječnja 2020. godine

Klasa: 320-02/19-01/17

Urbroj: 2158/07-01-18-02

Vladislavci, 17. prosinca 2019.

Predsjednik

Općinskog vijeća

Krunoslav Morović, v.r.